《乙盦以登高诗写寄又题后五言一首依韵酬答》
清代·李传元

朔风凄以栗，万物含春姿。冱阴一阳伏，三复朋来辞。

升陵羡飞锡，秋气清不悲。一切为一刹，是说楞伽时。

摇摇思过去，茫茫待来兹。介石具定性，林节无懦枝。

时教泯义例，殊胜绝寻维。且复念欢会，把臂游轩羲。

作者简介：李传元，字橘农，新阳人。光绪己丑进士，改庶吉士，授编修，历官浙江提法使。有《净严诗草》。